Document ID: /fineweb-2-swissfilter-quality_10-filterrobots/filtered/01798.jsonl.gz/1592

Mir si einigermasse stabil i erst Satz gege Münsingen gstartet, si jedoch no chli träg gsi. Zum Glück aber nid nur mir sondern ou üsi Gegner, so dass mir relativ schnell e grosse Abstand hei chöne schafe. Am Endi vom Satzt heisi de jedoch wieder ufgholt, so dassmr dr 1. Satz nur no mit 25:22 hei gwunne.
Nid viu angers isches i üse 2. Satz gange. Münsige so ou wi mir si eher passiv gsi, dr Satz isch 25:23 für üs usgange. Im dritte Satz si üsi Gegner ner aktiver worde aber mir hei immer no Müeh gha id Geng z cho und mir hei de leider zu 23:25 vürlore.
Dr letzt Satz isch für üs sehr wichtig gsi, da mir unbedingt aui 3 Pünkt hei wöue hole. Leider si mir im Mitti vom Satz chli hinge gsi bis üsi liebe Fans sech entschlosse hei üs chräftig z Ungerstützte mit aführe. Endlech isch Stimmig ufcho und dr Kampfgeist isch ufgwacht so dassmr de Match mitemne 25:21 hei chöne beende.